**AIŠKINAMASIS RAŠTAS**

Dėl Molėtų rajono savivaldybės kreipimosi dėl socialinės paramos mokiniams tvarkos, Mokinių nemokamo maitinimo tvarkos ir Paramos mokinio reikmenims įsigyti tvarkos aprašų patvirtinimo

**1. Parengto tarybos sprendimo projekto tikslai ir uždaviniai**

Parengto Molėtų rajono savivaldybės tarybos sprendimo projekto „Dėl Molėtų rajono savivaldybės kreipimosi dėl socialinės paramos mokiniams tvarkos, Mokinių nemokamo maitinimo tvarkos ir Paramos mokinio reikmenims įsigyti tvarkos aprašų patvirtinimo” tikslas – papildyti tvarkų aprašus, kad daugiau mokinių turėtų teisę į socialinę paramą.

Patvirtinus parengtus aprašus, daugiau mokinių turės teisę gauti pusryčius arba pavakarius, patikrinus šeimos gyvenimo sąlygas ir surašius buities tyrimo aktą, jeigu vidutinės pajamos vienam asmeniui per mėnesį yra mažesnės kaip 1,5 VRP dydžio.

Tai tapo ypač aktualu nuo 2018 m. vasario 1 d. savivaldybės bendrojo ugdymo mokyklose įsteigus pailgintos dienos grupes.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 18 straipsnio 1 dalis;

Lietuvos Respublikos socialinės paramos mokiniams įstatymo 14 straipsnio 2 dalies 1, 3, 4 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės priėmus teikiamą sprendimo projektą: daugiau mokinių turės teisę į socialinę paramą.

Neigiamų pasekmių nėra.

**4. Priemonės sprendimui įgyvendinti**

Molėtų rajono savivaldybės administracijos Socialinės paramos ir Kultūros ir švietimo skyriai raštu informuos savivaldybės bendrojo ugdymo mokyklas bei ikimokyklinio ugdymo įstaigas apie atnaujintus dokumentus, reglamentuojančius socialinės paramos mokiniams skyrimą.

**5. Vykdytojai, įvykdymo terminai**

Molėtų rajono savivaldybės bendrojo ugdymo mokyklos ir ikimokyklinio ugdymo įstaigos, Molėtų socialinės paramos centras, Molėtų rajono savivaldybės administracijos Socialinės paramos, Kultūros ir švietimo, Finansų skyriai.